Kalev Nõmm

Kalev Nõmm (12. oktoober 1921 Allmäe küla, Stavropoli krai, Vene SFNV – 12. aprill 1994 Tallinn) oli Eesti NSV riigi- ja parteitegelane.Tähtpäevi aprillis. Koit, nr 42, 12 aprill 2014

Kalev Nõmm teenis Teises maailmasõjas Punaarmees. Pärast Teist maailmasõda oli kasvataja tööstuskoolis nr. 5 Haapsalus, seejärel töötas EKP Kullamaa Vallakomitee propagandistina ja hiljem EKP Märjamaa Rajoonikomitee propaganda- ja agitatsiooniosakonna juhatajana. Lõpetas 1953. aastal EKP Keskkomitee Vabariikliku Parteikooli, töötas EKP Jõhvi Rajoonikomitee sekretärina. Aastail 1956–1962 töötas EKP Märjamaa Rajoonikomitee sekretärina ja esimese sekretärina. 1962. aastal oli EKP Keskkomitee parteiorganisaator Rapla Kolhoosi- ja Sovhoositootmise Valitsuses. 1963. aastal töötas EKP Põlva Kolhoosi- ja Sovhoositootmise Valitsuse Komitee sekretärina. 

Kalev Nõmm oli aastatel 1963–1978 EKP Põlva Rajoonikomitee I sekretär.Kalev Mihkli p. Nõmm, Eesti NSV Ülemnõukogu IX koosseis = Верховный Совет ЭССР IX созыв: biograafiline lühiteatmik. EESTI RAAMAT TALLINN 1976, lk 113

Kalev Nõmm oli Eesti NSV Ülemnõukogu VII, VIII,  IX koosseisu saadik.
Teoseid
"Mõned killud Allmäe küla ajaloost". Tallinn 2007

Tunnustus
1971 sotsialistliku töö kangelane
1971 Lenini preemia
1977 Nõukogude Eesti preemia (autorite kollektiivi liikmena)

Viited

Välislingid
Rahvusarhiivi fotode andmebaas. EKP Põlva Rajoonikomitee esimene sekretär Kalev Nõmm (fotograaf M. Narusk, Eesti Televisioon), 1971

Kategooria:EKP Keskkomitee liikmed
Kategooria:EKP rajoonikomiteede esimesed sekretärid
Kategooria:Eesti NSV VII Ülemnõukogu liikmed
Kategooria:Eesti NSV VIII Ülemnõukogu liikmed
Kategooria:Eesti NSV IX Ülemnõukogu liikmed
Kategooria:Sotsialistliku töö kangelased Eesti NSV-s
Kategooria:Lenini ordeni kavalerid
Kategooria:Tööpunalipu ordeni kavalerid
Kategooria:Ordeni "Austuse märk" kavalerid
Kategooria:Hageri kalmistule maetud
Kategooria:Sündinud 1921
Kategooria:Surnud 1994